ལྗིམ་ལགས་ཀྱིས་པར་རྒྱག་ལུགས་སྐོར་བྱིས་པ་རྣམས་ལ་བསྟན་བྱུང་།སྡེར་མའི་ནང་གི་རྒྱུག་འགྲིལ་གྱི་སྟེང་དུ་སྣག་ཚ་བླུགས་རྗེས།ཁོས་ཤིང་རྐོས་ཆུང་ངུ་ཞིག་གི་སྟེང་དུ་སྣག་ཚ་བྱུགས་ཏེ་ཤོག་བུ་ཞིག་དེའི་སྟེང་དུ་ལེགས་པོར་བཀབས།དེ་ནས་ཐོམ་བུའི་ལྟག་ངོས་ཀྱིས་ཤོག་བུའི་སྟེང་དུ་རིམ་གྱིས་བྱིལ་བྱིལ་བྱས།དེ་ལྟར་ཐིག་ཕྲེང་རེ་རེར་ཡང་ཡང་བྱིལ་བྱིལ་བྱས་པས་སྣག་ཚ་ཤོག་བུའི་སྟེང་དུ་ཡུན་གྱིས་སིམ་ཡོང་།མཐར་ཁོ་རང་པར་ངོས་ལ་ཡིད་ཚིམ་པ་བྱུང་དུས་དེའི་སྟེང་གི་ཤོག་བུ་ཡར་བླངས་ནས་བྱིས་པ་དང་ཁྱིམ་བདག་རྣམས་ལ་བསྟན་བྱུང་།